Document ID: 31989R2220

*****
ΚΑΝΟΝΙΣΜΟΣ (ΕΟΚ) αριθ. 2220/89 ΤΟΥ ΣΥΜΒΟΥΛΙΟΥ
της 18ης Ιουλίου 1989
που τροποποιεί για όγδοη φορά τον κανονισμό (ΕΟΚ) αριθ. 3094/86 για τη θέσπιση ορισμένων τεχνικών μέτρων διατήρησης των αλιευτικών πόρων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατήρησης και διαχείρισης των αλιευτικών πόρων (1), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας, και ιδίως το άρθρο 11,
την πρόταση της Επιτροπής,
Εκτιμώντας:
ότι το άρθρο 2 του κανονισμού (ΕΟΚ) αριθ. 170/83 προβλέπει ότι τα μέτρα διατήρησης που είναι απαραίτητα για την υλοποίηση των στόχων που αναφέρονται στο άρθρο 1 του εν λόγω κανονισμού πρέπει να εκπονηθούν σε συνάρτηση με τις διαθέσιμες επιστημονικές γνώμες·
ότι ο κανονισμός (ΕΟΚ) αριθ. 3094/86 (2), όπως τροποποιήθηκε τελευταία από τον κανονισμό (ΕΟΚ) αριθ. 4193/88 (3), καθορίζει τους γενικούς κανόνες σχετικά με την αλίευση και την εκφόρτωση των βιολογικών πόρων που βρίσκονται στα ύδατα της Κοινότητας·
ότι ο κανονισμός (ΕΟΚ) αριθ. 4193/88 καθόρισε ένα καινούργιο ορισμό για το μήκος της δοκού της δοκότρατας· ότι αυτό θα είχε ως αποτέλεσμα τη μείωση του πραγματικού μήκους της δοκότρατας που επιτρέπεται στην παράκτια ζώνη· ότι, προκειμένου να διατηρηθεί το αυτό πραγματικό μήκος, είναι αναγκαίο να αυξηθεί το ονομαστικό επιτρεπόμενο μήκος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 9 παράγραφος 3 στοιχείο γ) και παράγραφος 4 τρίτο εδάφιο του κανονισμού (ΕΟΚ) αριθ. 3094/86, ο αριθμός 8 αντικαθίσταται από τον αριθμό 9.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιουλίου 1989.

Labels: 6